E 1902 e kavas fred en ofis ar breouadurioù e Berne, ar pezh a ro peadra dezhañ da vevañ e-pad e enklaskoù. e-keit-se e savas an Akademiezh Olimpia gant Conrad Habicht ha Maurice Solovine, a droas e oberennoù e galleg diwezhatoch. En em vodañ a rae izili ar chelch diviz-se, 49 straed Kramgasse, hag aozañ baleadennoù er menezioù. Einstein a rannas disoch e enklaskoù gant Conrad Habicht ha kas a reas dezhañ ar pennadoù a embann e 1905 diwar-benn diazezoù ar relativelezh strizh, martezeadenn ar chwanta gouloù ha damkan ar fiñv brownian, a zigor hentoù enklask nevez e fizik nukleel, mekanikerezh ar stered, ha kement zo. Diazezet eo ar pennad diwar-benn ar fiñv brownian war enklaskoù donaet diwezhatoch gant Einstein hag a gas de dezenn anvet Eine neue Bestimmung der Moleküldimensionen (Un didermenadur nevez eus ment ar molekulennoù en alamaneg), ha de ziplom doktorelezh dar 15 a viz Genver 1906[1].